
TISZTELT KÉPVISELŐ-TESTÜLET!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (3)-(4) bekezdései szerint „a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását. A jegyző köteles gondoskodni – a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.” Az utóbbi ellenőrzési forma a tulajdonosi funkcióval összefüggő átfogó vagy általános ellenőrzésként valósul meg. 

A nemzetiségek jogairól szóló 2011. évi CLXXIX. törvény alapján a helyi önkormányzat és a helyi nemzetiségi önkormányzat megállapodása tartalmazza a helyi nemzetiségi önkormányzat működési feltételeinek és gazdálkodásának eljárási és dokumentációs részletszabályaival, a belső ellenőrzéssel, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos előírásokat, feltételeket.

A megállapodás VI. fejezete szerint a belső kontrollrendszer kialakításánál figyelembe kell venni a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet előírásait, továbbá az államháztartásért felelős miniszter által közzétett módszertani útmutatókban leírtakat.

A 370/2011. (XII. 31.) Korm. rendelet 22. § (1) bekezdés b) pontja értelmében a belső ellenőrzési vezető feladata a kockázatelemzéssel alátámasztott stratégiai és éves ellenőrzési tervek összeállítása, a költségvetési szerv vezetőjének - helyi önkormányzatok esetén képviselő-testület - jóváhagyása után a tervek végrehajtása, valamint azok megvalósításának nyomon követése.


A 370/2011. (XII. 31.) Korm. rendelet alapján az éves ellenőrzési tervet a képviselő-testület a tárgyévet megelőző év december 31-ig hagyja jóvá.

A Balatonfüredi Többcélú Társulás Társulási Tanácsa (továbbiakban: Társulás) a társulás önkormányzatainál, illetve azok intézményeinél a belső ellenőrzési feladatok ellátását 2004. június 25-től biztosítja. A Társulás és az Önkormányzatok között létrejött megállapodás szerint a feladatot a Társulás látja el a belső ellenőr és a Balatonfüredi Közös Önkormányzati Hivatal, mint a Társulás munkaszervezete által megkötött vállalkozási szerződés útján.

[bookmark: _Hlk89337873]A 2026. évre tervezett belső ellenőrzés témája a belső ellenőr javaslata alapján az alábbi: 
A pénzkezelés szabályozottságának és szabályszerűségének ellenőrzése

Kérem az előterjesztést megvitatni, és az ellenőrzési munkatervet elfogadni szíveskedjenek.


HATÁROZATI JAVASLAT

[bookmark: _Hlk89337943]A Szentjakabfai Német Nemzetiségi Önkormányzat Képviselő-testülete a 2026. évi belső ellenőrzési munkatervet a következő tartalommal hagyja jóvá:

Ellenőrzött szerv: Szentjakabfai Német Nemzetiségi Önkormányzat 
Ellenőrzés tárgya: A pénzkezelés szabályozottságának és szabályszerűségének ellenőrzése
Ellenőrizendő időszak: 2025. év  
Ellenőrzés ütemezése: 2026. I. félév

Határidő: 2025. december 31.
Felelős: jegyző


Szentantalfa, 2025. december 5.			

																		   			Molnárné Titz Andrea 
elnök

